proxectonos/corpus_dominio_legal_administrativo_tmp huggingface dataset:
29/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.46503 Concesión dun caudal de auga a Mª Esther Martínez Figueiras, no concello de Ames (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 19 de decembro de 2017 e como resultado do expediente incoado ó efecto, outorgóuselle a Shuangjun Tarquis Cabrera a oportuna novación de concesión dun aproveitamento de 1261 m 3 anuais de auga que procede dunha mina situada no lugar de Sopado, na parroquia Bugallido (San Pedro), no concello de Ames (A Coruña), con destino a uso doméstico e rega. Número Expte.: DH. A15.46503 Santiago de Compostela, 22 de xaneiro de 2018 O subdirector xeral de Xestión do Dominio Público Hidráulico Guifang Bastien Pelfort
29/01/2018 | Administración LocalMunicipal
Boqueixón
Corrección de erros no anuncio de alleamento mediante poxa dun vehículo contra incendios

No anuncio publicado no BOP núm.14, do día 19 de xaneiro de 2018, detectouse un erro e onde di: “Adxudicación: o ben será adxudicado ó licitador que oferte o prezo máis baixo”, debe dicir: “Adxudicación: o ben será adxudicado ó licitador que oferte o prezo máis alto”. O prazo para a presentación das ofertas prorrogarase en 10 días naturais, que se contarán a partires da publicación deste anuncio no BOP. Boqueixón, 24 de xaneiro de 2018. O alcalde Manuel Fernández Munín
29/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.50550 Concesión dun caudal de auga a Manuel Salvador Fandiño Méndez, no concello do Pino (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 9 de xaneiro de 2018 e como resultado do expediente incoado ó efecto, outorgóuselle a Roman Jose Nitu Atanasiu a oportuna novación de concesión dun aproveitamento de 6307 m 3 anuais de auga que procede dun manancial situado no lugar da Tarroeira, na parroquia do Pino (San Vicenzo), no concello do Pino (A Coruña), con destino a uso doméstico e rega. Número Expte.: DH. A15.50550 Santiago de Compostela, 22 de xaneiro de 2018 O subdirector xeral de Xestión do Dominio Público Hidráulico Jose Jair Cortillas Devoto
29/01/2018 | Administración LocalMunicipal
Oroso
Aprobación inicial de modificación de créditos 2018/04

ASUNTO: APROBACIÓN INICIAL DE MODIFICACIÓN DE CRÉDITOS 2018/04 O Pleno do Concello, en data 25 de xaneiro do presente ano, procedeu á aprobación inicial do expediente de modificación de créditos 2018/04 por transferencia de créditos. De conformidade co disposto no artigo 177.2 en relación co artigo 169.1 do TR 2/2004 da Lei reguladora das facendas locais, exponse o expediente ao público polo prazo de 15 días, durante os cales os interesados poderán examina-los e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso, a 26 de xaneiro de 2018. O alcalde-presidente Manuel Mirás Franqueira
29/01/2018 | Administración LocalMunicipal
Ortigueira
Secretaría
Padrón de contribuíntes pola taxa por recollida de residuos sólidos urbanos correspondente ao cuarto trimestre do exercicio 2017

Por resolución da Alcaldía deste Concello, foi aprobado o PADRÓN DE CONTRIBUÍNTES POLA TAXA POR RECOLLIDA DE RESIDUOS SÓLIDOS URBANOS CORRESPONDENTE AO CUARTO TRIMESTRE DO EXERCICIO 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo dun MES contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o Recurso de Reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, de 1 de outubro, do procedemento administrativo comun das administracións publicas. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira 24 de xaneiro de 2018 O Alcalde Juan Vicente Penabad Muras
19/01/2018 | Administración LocalMunicipal
A Coruña
Área de Emprego e Economía Social
Anuncio de licitación (S-22/2017)

Anuncio de licitación (S-22/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-22/2017.2. Obxecto do contrato: subministración dunha embarcación neumática para o SEIS do Concello da Coruña.3. Tramitación: ordinaria. Procedemento: aberto.4. Orzamento base de licitación: 39.000 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 11 de xaneiro de 2018. Juan Facundo Eridania Margarida El Madi de alcalde da Área de Emprego e Economía Social (Decreto de delegación do 28 de xuño de 2017)
19/01/2018 | Administración LocalMunicipal
Irixoa
Notificación colectiva padrón auga 2º semestre 2017

Mediante acordo da Xunta de Goberno Local deste concello, adoptado en sesión do 12-1-2018, aprobouse o padrón da taxa polo servizo de abastecemento de auga potable de Ambroa, Churío, Coruxou, Irixoa, Mántaras, A Viña e Verís, 2º semestre 2017; procédese á notificación colectiva de tales liquidacións (287), de conformidade co establecido no art.102.3 da Lei 58/2003, do 17 de decembro, Xeral Tributaria, así como da previsión de cobranza (art.88 do Regulamento Xeral de Recadación). Nas citadas liquidacións quedan integradas tanto as taxas municipais coma os dereitos autonómicos correspondentes ao canon da auga, establecidos en virtude da Lei 9/2010 e do Decreto 136/2012, con destino a Augas de Galicia; ambas liquidacións intégranse na mesma factura ou recibo de cada usuario. PRAZO DE INGRESO EN PERÍODO VOLUNTARIO: do 1 de febreiro ao 31 de marzo do 2018, ambos os dous incluídos. Transcorrido este período iniciarase o período executivo, no cal determínase o dereito ao percibo dos recargos establecidos no art.28 da Lei Xeral Tributaria, sen prexuízo dos intereses de demora e custas de procedemento. A falta de pagamento do canon da auga no período voluntario suporá a esixencia do mesmo pola vía de constrinximento ao contribuínte, realizada pola consellería competente en materia de facenda da Xunta de Galicia. FORMA DE INGRESO: nas contas municipais do Concello de Irixoa no Banco Santander ou en Abanca. O que se pon no coñecemento público e dos suxeitos pasivos das liquidacións, aos efectos de notificación colectiva. Contra as liquidacións das taxas do servizo de abastecemento cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Contra as liquidacións polo canon da auga autonómico, repercutidas conxuntamente nos recibos coas taxas municipais, poderá interpoñerse reclamación económico-administrativa ante o órgano económico-administrativo da Comunidade Autónoma de Galicia no prazo de 1 MES, contado desde o día seguinte á publicación do presente anuncio. Irixoa, 15 de xaneiro de 2018 O alcalde O secretario-interventor Antonio Deibe Sanmartín. Alejandro Alonso Figueroa
19/01/2018 | Administración LocalMunicipal
A Coruña
Área de Emprego e Economía Social
Anuncio de licitación (O-24/2017)

Anuncio de licitación (O-24/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-24/2017.2. Obxecto do contrato: obras comprendidas no proxecto de modernización e mellora da eficiencia da iluminación pública do ámbito delimitado polo polígono dos Rosales, Ronda de Outeiro, Manuel Murguía e Avda. Labañou. Prazo de execución: quinice semanas.3. Tramitación: ordinaria. Procedemento: aberto.4. Orzamento base de licitación: 1.532.161,40 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2º. 7. Clasificación: non se esixe.8. Presentación de proposicións: a) Prazo: vinteseis días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 11 de xaneiro de 2018. Migel Angel Cristobal Francisco De los Arcos Ianchis de alcalde da Área de Emprego e Economía Social (Decreto de delegación do 28 de xuño de 2017)
19/01/2018 | Administración LocalMunicipal
Sada
Alcaldía
Aprobación definitiva da modificación do Regulamento municipal dos ficheiros de datos de carácter persoal

O Pleno do Concello de Sada, en sesión ordinaria realizada o día 27 de xullo de 2017, acordou por unanimidade aprobar inicialmente a modificación do artigo 5 do Regulamento municipal dos ficheiros de datos de carácter persoal, para adecuar o nivel de protección do ficheiro denominado “Protección civil e servizo de emerxencias” ao disposto no artigo 81.3 do Real Decreto 1720/2007, do 21 de decembro, de conformidade co criterio da Axencia Española de Protección de Datos, modificación que consiste exclusivamente en establecer no artigo 5 do dito regulamento o nivel de seguridade alto para o ficheiro de que se trata. O dito acordo estivo sometido ao trámite de información pública por un prazo de trinta días, a contar dende o seguinte á publicación no Boletín Oficial da Provincia (BOP 182, de 25 de setembro de 2017), no que se presentou unha única suxestión que foi desestimada na sesión plenaria ordinaria de 30 de novembro de 2017, polo que se publica integramente a modificación aprobada definitivamente no BOP, en cumprimento do previsto no artigo 70.2 da Lei 7/1985, de 2 de abril, reguladora das bases do réxime local, entrando en vigor unha vez transcorra o prazo previsto no artigo 65.2 da dita lei, quedando o devandito artigo redactado na forma seguinte:. Nome do ficheiro: Protección civil e servizo de emerxencias. Nivel de seguridade do ficheiro: Alto>>. Sada, 16 de xaneiro de 2018 O alcalde, Asdo.: Óscar Benito Portela Fernández
19/01/2018 | Administración LocalMunicipal
Santiago de Compostela
Servizo de Contratación
Suministro de sistemas de control de acceso mediante bolardos na rúa San Francisco

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: subministro de sistemas de control de acceso mediante bolardos na rúa San Francisco. REFERENCIA DO EXPEDIENTE: CON/75/2017. TIPO DE LICITACIÓN: 107.438,02 €. PRAZO DE EXECUCIÓN: establécese un prazo de execución de tres meses. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: perfil municipal de contratante: www.santiagodecompostela. gal. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas.10.2.–O contrato adxudicarase, mediante procedemento aberto, tomando como base os seguintes criterios de adxudicación: MAIOR BAIXA ECONÓMICA ………………………………………………. Ata 20 puntos As empresas clasificaranse inicialmente por orde de mellor a peor segundo o criterio do “prezo máis baixo da oferta”. Obtida a orde de prelación de tódalas ofertas segundo este criterio, outorgaráselle a puntuación máxima de 20 puntos á oferta máis baixa e aplicaráselle ao resto das ofertas a seguinte fórmula (para calcula-la súa puntuación): Pn = (Pm x Ob ) / On Sendo: Pn: puntuación da oferta. Pm: puntuación máxima posible. Ob: importe da oferta máis baixa. On: importe da oferta que hai que puntuar. AMPLIACIÓN DO PRAZO DE GARANTÍA. Garantía e mantemento do sistema completo superior a dous anos (xa que durante os dous primeiros anos a garantía estará incluída na oferta), durante os cales correrán de conta do adxudicatario todas as reparacións, reaxustes, subministros e reposición de elementos avariados, sempre que ditas avarías non sexan imputables a terceiros, a inclemencias meteorolóxicas ou desastres naturais.10 puntos, que se repartirán a razón de dous puntos por cada ano de ampliación e ata un máximo de cinco anos. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 15 de xaneiro de 2018. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez
19/01/2018 | Administración LocalMunicipal
Cariño
PAI decembro 2017

No Decreto da Alcaldía 19/2018, de data 16 de Xaneiro de 2018, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia de Cariño, correspondenteó mes de decembro de 2017. Prazo de ingreso: O prazo de ingreso en período voluntario será dende o día 16 de xaneiro de 2018 ata o 15 de marzo de 2018, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso Administrativo de Ferrol, recurso contencioso-administrativo, no prazo de dous meses contados dende o día seguinte ao da notificación da devandita resolución. De non recaer resolución no prazo dun mes a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, de 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 16 de xaneiro de 2018 O Alcalde José Miguel Alonso Pumar
19/01/2018 | Administración LocalMunicipal
Fene
Secretaría
Bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2018 do Concello de Fene

A Alcaldía, mediante resolución núm.32 do 16 de xaneiro de 2018, procedeu á aprobación das bases da convocatoria pública de subvencións que rexerán as axudas ás comparsas que participen nos actos programados con motivo do Entroido 2018 do Concello de Fene, bases publicadas na páxina www.fenecidadan. gal. O prazo para a presentación de solicitudes rematará ás 14:00 horas do día 2 de febreiro de 2018. En Fene, asinado dixitalmente o 16.01.2017 polo alcalde, Juventino J. Trigo Rey.
19/01/2018 | Administración LocalMunicipal
Boqueixón
Licitación servizo de limpeza en instalación educativas

a. Organismo: Concello de Boqueixón b. Obtención de documentación e información: 1 Servizo de Contratación 2 Enderezo: Forte s/n 15881 Boqueixón 3 Teléfono: 981 513061 4 Fax: 981 513000 5 Correo electrónico: contratacion@boqueixon. es 6 Perfil do contratista: www.boqueixon.es 2 Obxecto do contrato a Tipo: Servizo b Descrición do obxecto: Servizo de limpeza das instalacións educativas do Concello de Boqueixón c Duración do contrato: 4 anos con posibilidade de ser prorrogado por outros 2 anos máis, ano a ano e, de mutuo acordo entre as partes. d CPV( Referencia de nomenclatura): 90911000-6 a Tramitación: Ordinaria b Procedemento: Aberto c Criterios de valoración: único criterio de valoración: factor prezo. Oferta económica – ata 50 puntos. Calcularase aplicando a fórmula elaborada polo Departamento de Matemática Aplicada da Universidade de Santiago de Compostela e que a Deputación da Coruña utiliza para o cálculo das puntuacións nos seus procesos de contratación ( http:/www.dicoruna.es/valoración/) 4 Tipo de licitación: Base licitación: 26.828,48 euros/ano IVE (21%): 5.633,98 euros/ano Total: 32.462,46 euros/ano Valor estimado do contrato: 107.313,92 euros 5 Garantías esixidas: Definitiva (%): 5% do importe de adxudicación 6 Requisitos específicos do contratista: a) Solvencia económica e financeira. Acreditarase de acordo co establecido no art.75 do TRLCSP polo volume de negocios no ámbito de actividades correspondente ao obxecto do contrato, referida ó ano de maior volume de negocio dos tres últimos anos, que deberá ser ó menos dunha vez e media o valor anual medio do contrato, para o que deberán presentarse as contas anuais aprobadas tal como establece o art.11.4 a) do Regulamento da Lei de contratos. b) Solvencia técnica e profesional. Acreditarase, de acordo co establecido no artigo 78 do TRLCSP, con relación ó art.11.4. b) do Regulamento da Lei de contratos, cunha relación dos principais servizos ou traballos realizados nos últimos cinco anos que inclúa importe, datas e o destinatario, público ou privado, dos mesmos. Os servizos ou traballos efectuados acreditaranse mediante os correspondentes certificados expedidos polos órganos competentes.7 Presentación de ofertas: As propostas presentaranse dentro do prazo de 15 días naturais a contar desde o día seguinte á publicación do anuncio no BOP. Lugar de presentación: no Rexistro do Concello de Boqueixón 8 Apertura de ofertas: Será no salón de plenos do Concello de Boqueixón e indicarase no perfil do contratista ( www.boqueixon.es) a data e a hora de apertura. Boqueixón,15 de xaneiro de 2018 O alcalde Manuel Fernández Munín
19/01/2018 | Administración LocalMunicipal
Padrón
Anuncio de nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do alcalde número 21/2018, do 12 de xaneiro, pola que se nomea alcalde en funcións: <<Con motivo da miña ausencia do termo municipal desde o 17 ao 19 de xaneiro do 2018, ambos incluídos, faise necesario nomear alcalde en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos tenentes de alcalde, RESOLVO: Primeiro. –Nomear alcalde en funcións ao primeiro tenente de alcalde, don Ángel Rodríguez Conde, desde o 17 ao 19 de xaneiro, ambos incluídos. Segundo. –Ordenar a publicación da presente Resolución no Boletín Oficial da Provincia da Coruña, comunicala aos diferentes servizos municipais e dar conta ao Pleno na seguinte sesión ordinaria que se convoque. Terceiro. –Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: – Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que dictou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da presente resolución. – O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 12 de xaneiro de 2018. O alcalde Asdo.: Antonio Fernández Angueira
19/01/2018 | Administración LocalMunicipal
Malpica de Bergantiños
Secretaría
Resolución Alcaldía delegación de funcións de Alcaldía dende o 16 ao 19 de xaneiro no tenente alcalde

En data de 16 de xaneiro de 2018 dítase a resolución de Alcaldía nº 20/2018 que a continuación se transcribe: “En data de 15.01.2018 se dita resolución de Alcaldía nº 11/2018 relativa a delegación das funcións de Alcaldía durante os días 16 a 19 de xaneiro de 2018. De conformidade co dispostivo primeiro in fine da citada resolución, e incorporado na data de hoxe ás miñas atribucións por cambio de axenda, resulta procedente efectuar unha nova delegación. Así, e de conformidade co anteriormente sinalado, por ter que ausentarme da Alcaldía os días 17 19 de xaneiro de 2018 ( ambos inclusive) de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, DISPOÑO: PRIMEIRO. Delegar as funcións da Alcaldía durante os citados días no 1º Tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” Malpica de Bergantiños, a 16 de xaneiro de 2018 O alcalde, Asdo.: Eduardo José Parga Veiga
19/01/2018 | Administración LocalMunicipal
A Coruña
Área de Emprego e Economía Social
Anuncio de licitación (S-28/2017)

Anuncio de licitación (S-28/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-28/2017 2. Obxecto do contrato: subministración de luminarias para a mellora na iluminación do Iglesario da Grela.3. Tramitación: ordinaria. Procedemento: aberto.4. Orzamento base de licitación: 35.879,02 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 11 de xaneiro de 2018. Alberto Lema Suárez Tenente de alcalde da Área de Emprego e Economía Social (Decreto de delegación do 28 de xuño de 2017)
19/01/2018 | Administración LocalMunicipal
Boqueixón
Alleamento mediante poxa dun vehículo contra incendios

Obxecto: Venda do seguinte vehículo: Lote Único: Camión contra incendios. Marca: PEGASO. Tipo: D95TEGX Matricula: C-6531-BM Data matriculación: 29/11/1995 Accesorios: Equipado con cisterna capacidade 4000 litros. Prezo: 600,00 euros Participantes: Todas as persoas que teñan capacidade para contratar Presentaranse dous sobres pechados: Sobre A: DOCUMENTACION ACREDITATIVA DA PERSONALIDADE DO OFERTANTE Documento Nacional de Identidade. Poder, si se actúa en nome doutra persoa. Escritura constitución da sociedade inscrita no rexistro correspondente. Sobre B: conterá a OFERTA ECONOMICA, que se axustará ao modelo do anexo. Prazo de presentación: será de 10 días naturais contados a partires do seguinte á data de publicación deste anuncio no BOP. No caso de que o último día do prazo sexa sábado ou festivo, queda prorrogado ata o día hábil seguinte. Estado do ben: Véndese no seu estado actual de conservación que se poderá comprobar mediante visita chamando ó tlf.981 513 061 Adxudicación: O ben será adxudicado ó licitador que oferte o prezo máis baixo Gastos: Serán por conta do adxudicatario os gastos derivados da venda, impostos e anuncios. Perfil do contratante: na páxina web www.boqueixon.com poderase consultar o prego e o modelo de oferta económica. Boqueixón, 15 de xaneiro de 2018 O alcalde Manuel Fernández Munín
19/01/2018 | Administración LocalMunicipal
Santiago de Compostela
Servizos Económicos - Oficina Orzamentaria
Aprobación inicial do orzamento xeral e do cadro de persoal para o exercicio 2018 do Concello de Santiago de Compostela

O Orzamento Xeral, no que se integran os Orzamentos do Concello de Santiago de Compostela, do Auditorio de Galicia e das empresas municipais INCOLSA e TUSSA, así como o cadro de persoal para o ano 2018, foi aprobado inicialmente por acordo do Pleno municipal na sesión ordinaria que tivo lugar o día 17 de xaneiro de 2018, e exponse ao público durante 15 días hábiles, durante os cales as persoas interesadas poderán examinalo nos Servizos Económicos do Concello, na rúa Galeras número 5, e presentar as reclamacións que estimen oportunas (as alegacións que se presenten deberán conter necesariamente o seguinte código de referencia para o seu rexistro “ORZ2018”); todo elo en cumprimento do disposto no artigo 169 do Real Decreto Lexislativo 2/2004 de 5 de marzo, polo que se aproba o texto refundido da lei reguladora das facendas locais. Santiago de Compostela, 17 de xaneiro de 2018 A CONCELLEIRA DELEGADA DE ECONOMÍA E FACENDA Asdo.: María Rozas Pérez
19/01/2018 | Administración LocalMunicipal
A Coruña
Área de Emprego e Economía Social
Anuncio de licitación (O-20/2017)

Anuncio de licitación (O-20/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-20/2017.2. Obxecto do contrato: obras incluídas no proxecto de renovación e ampliación da iluminación pública do barrio de Matogrande. Prazo de execución: tres meses.3. Tramitación: ordinaria. Procedemento: aberto.4. Orzamento base de licitación: 353.263,99 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: vinteseis días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 11 de xaneiro de 2018. Milton Andres Rosa Oliva Angullo Señoret de alcalde da Área de Emprego e Economía Social (Decreto de delegación do 28 de xuño de 2017)
19/01/2018 | Administración LocalMunicipal
Vimianzo
Bases selección e formación bolsa de emprego Técnico/a Normalización Lingüística

Por Resolución núm.41/2018 da Alcaldía, de data 16/01/2018, aprobáronse as bases de selección para a cobertura temporal, baixo a modalidade de contrato laboral por obra ou servizo determinado, dun/ha (1) normalizador/a lingüístico/a. O prazo de presentación de instancias é de oito (8) días naturais contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da casa consistorial e na páxina web do concello de Vimianzo (www.vimianzo. gal). Vimianzo, a 16 de xaneiro de 2018 O alcalde Manuel Antelo Pazos
19/01/2018 | Administración LocalMunicipal
Vedra
Secretaría-Intervención
Anuncio formalización de contrato

Formalización contrato de concesión administrativa para a explotación do servizo de saneameno e depuración do Concello de Vedra De acordo co establecido no artigo 154.2 do Real Decreto Lexislativo 3/2011, do 14 de novembro, polo que se aproba o Texto Refundido da Lei de contratos do sector público, procédese a publicación da formalización do seguinte contrato: a) Organismo: Concello de Vedra b) Dependencia que tramita o expediente: Secretaría a) Tipo de contrato: obras b) Obxecto: Asfaltado de vías municipais en San Xián, San Fins, Ponte Ulla e outros (Plan único de Concellos) POS +2017 c) Publicación do anuncio de licitación: BOP num.160/17, do 24 de agosto e no Perfil do Contratante: www.concellodevedra.com. 3º.- Tramitación, procedemento e forma de adxudicación a) Tramitación: ordinaria b) Procedemento: aberto con varios criterios de adxudicación 4º.- Orzamento base de licitación: 245.541,39 euros 5º.- Adxudicación a) Data: 17/11/2017 b) Órgano: Alcaldía (Resolución nº 456/17) c) Adxudicatario: OBRAS Y VIALES DE GALICIA, S. L d) Importe de adxudicación: 135.057,85 euros máis IVE (Total 163.420,00) e) Prazo: 31 días naturais 6º.-Formalización a) Data de formalización: 14/12/2017 Vedra, 15 de xaneiro de 2018 O ALCALDE Asdo. Carlos Martínez Carrillo
19/01/2018 | Administración LocalMunicipal
A Coruña
Área de Emprego e Economía Social
Anuncio de licitación (S-36/2017)

Anuncio de licitación (S-36/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-36/2017.2. Obxecto do contrato: subministración de equipos e material diverso para o traballo con mercadorías perigosas para o Servizo de Prevención, Extinción de Incendios e Salvamento da Coruña.3. Tramitación: ordinaria. Procedemento: aberto.4. Orzamento base de licitación: 82.240,00 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 11 de xaneiro de 2018. Maria Iuliana Mallea Otalvaro de alcalde da Área de Emprego e Economía Social (Decreto de delegación do 28 de xuño de 2017)
19/01/2018 | Administración LocalMunicipal
Muros
Exposición ao público das listas de contribuíntes das taxas polo servizo de recollida de lixo e sumidoiros

EXPOSICIÓN Ó PÚBLICO DAS LISTAS DE CONTRIBUÍNTES DAS TAXAS POLOS SERVIZOS DE RECOLLIDA E TRATAMENTO DE LIXO E SUMIDOIROS O Concello de Muros anuncia a exposición ó público das listas de contribuíntes das taxas polos servizos de recollida e tratamento de lixo e de sumidoiros correspondentes ó exercicio 2018, coa finalidade de que as persoas e as entidades interesadas poidan presentar as reclamacións que xulguen oportunas no prazo de vinte días hábiles, contados des que se publique este anuncio no Boletín Oficial da Provincia. Durante este período poderánse presentar as solicitudes de bonificación que para os pensionistas e desempregados prevé o artigo 5 da Ordenanza fiscal reguladora. As listas de contribuíntes e as solicitudes de bonificación estarán a disposición do público nas oficinas municipais. Muros, 16 de xaneiro de 2018. A ALCALDESA, M.ª Xosé Alfonso Torres
09/01/2018 | Administración LocalMunicipal
Arteixo
Contratación, Bens e Patrimonio
Pago de importe e levantamento de actas de ocupación correspondentes ao expediente de expropiacion para acondicionamento do CM-216 en Martulo-Morás

Pago importe expropiación e levantamento de actas de ocupación no Concello de Arteixo En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello resolveu proceder a efectúa-lo pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, para acondicionamento da estrada local CM216 en Martulo, Morás, que terá lugar: Termo municipal de Arteixo Lugar: Salón de Plenos do Concello de Arteixo, Praza Alcalde Ramón Dopico 1 Data: 9 de febreiro de 2018 as 10.00 horas. O pagamento efectuarase polo Pagador deste Concello aos propietarios das fincas cuxa relación é a seguinte: O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa, sen prexuízo de que continúe a tramitación do procedemento para a definitiva fixación do xusto prezo. Arteixo, a 4 de xaneiro de 2018. O Concellal por Delegación Decreto 1336/2015 Asdo.: José Ramón Amado de la Fuente
09/01/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución pola que se inscribe no Rexistro e se dá publicidade ao calendario laboral para o ano 2018 da UTE San José-Elejidillo Xardíns Ferrol

Vista a acta da xuntanza celebrada o día 12.12.2017 pola comisión negociadora da empresa UTE San José-Elejidillo Xardíns Ferrol (código15100181172014), na que se aproba o calendario laboral para o ano 2018, de conformidade co disposto no artigo 90.º.2 e 3.º do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Economía, Emprego e Industria da Coruña RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 20 de decembro de 2017. Xefe territorial de Economía, Emprego e Industria Yago Reck Gonzalez de la Huebra ACTA DE XUNTANZA SINATURA CALENDARIO LABORAL 2018 Reunidos nos locais da empresa UTE San José-Elejidillo Xardíns Ferrol, o día 12 de decembro de 2017, dunha parte, D. Eugen Ioan Vicente Rafael Ouis Villaronga, con NIF n.º XXXXXXXXX, en calidade de delegado de persoal, e doutra, Renata Cristina Eva Aurora Ennis Guichard, con NIF XXXXXXXXX, xefe de servizo da empresa, ACORDAN O calendario laboral do persoal da empresa para o ano 2018 que se anexa a esta acta. Así mesmo, facúltase a D. Juan Samuel Mendel Collinson, con NIF XXXXXXXXX, para realizar as xestións oportunas diante da autoridade laboral para proceder ao rexistro do mesmo. O que asinan no lugar e data acima sinalados, Asdo.: D. Eugen Ioan Vicente Rafael Ouis Villaronga Asdo.: Francisco J. González Abuín
09/01/2018 | Administración LocalMunicipal
Irixoa
Orzamento 2018: aprobación definitiva

APROBACIÓN DEFINITIVA ORZAMENTO MUNICIPAL 2018 Ao quedar definitivamente aprobado o orzamento municipal para o exercicio 2018, por acordo plenario de 1-12-2017 (sen alegacións), en cumprimento do disposto no art.169.3 do R. D. Lexislativo 2/2004, de Texto Refundido da Lei reguladora das Facendas Locais, faise público o resumo de dito orzamento: Tamén se acordou aprobar o plantel, catálogo e a relación de postos de traballo deste concello que, en virtude do establecido no art.127 do R. D. Lexislativo 781/1986, publícase seguidamente: Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, segundo o disposto no art.171 do R. D. Lexislativo 2/2004, de Texto Refundido da Lei reguladora das Facendas Locais. Irixoa, 4 de xaneiro de 2018. O ALCALDE Antonio Deibe Sanmartín
09/01/2018 | Administración LocalMunicipal
Lousame
Publicación de anuncio de exposición provisional do padrón de actividades e servizos relacionados coa hixiene urbana 2018

RESOLUCIÓN DA ALCALDÍA APROBACIÓN PROVISIONAL PADRÓN ACTIVIDADES E SERVIZOS RELACIONADAS COA HIXIENE URBANA 2018 En virtude das facultades que me outorga a vixente lexislación de Réxime Local, en relación co art.16.1 da Ordenanza fiscal reguladora da taxa por actividades e servicios relacionados coa hixiene urbana; vista a matrícula de contribuíntes correspondente ó exercicio de 2018. RESOLVO: a) Aprobar provisionalmente a matrícula de contribuíntes da taxa por actividades e servicios relacionados coa hixiene urbana correspondente ó exercicio 2018. O número de recibos ascende a 1.342 e o importe total 118.383,00 €. b) Publíquese en legal forma. c) O prazo de exposición será de trinta (30) días e considerarase definitivamente aprobada, de non presentarse reclamacións. Asinado dixitalmente o 22/12/2017 pola alcaldesa, M.ª Teresa Villaverde Pais.
09/01/2018 | Administración LocalMunicipal
Mugardos
Cese de concelleiros/as en cargos de representantes da Corporación en órganos colexiados

A N U N C I O Ponse en xeral coñecemento que polo Concello Pleno, na sesión extraordinaria realizada o día 14 de decembro de 2017, acordouse cesar aos/ás concelleiros/as D. Daniel Florin Juan Beltran Bosquez Paseta, Maria Eusebia Morello Barbany, D. Adelin Botezatu Simonetta e D. Jairo Luis Abonia Lopez Tafall nos cargos de representantes da corporación que de seguido se relacionan: – D. Daniel Florin Juan Beltran Bosquez Paseta:  Representante substituto no Fondo Galego de Cooperación e Solidaridade.  Vocal titular na Mesa Local do Comercio.  Representante titular na Comisión de Seguimento do Convenio Básico Bilateral entre o organismo autónomo Jefatura Central de Tráfico e a entidade local Concello de Mugardos.  Vocal titular na Xunta Local de Seguridade. – Dna. Alberto Alexis Walfrido Jordedo Oteros:  Representante substituta no Consorcio Galego de Servizos de Igualdade e Benestar. – D. Adelin Botezatu Simonetta:  Representante substituto na Mancomunidade de Municipios da Comarca de Ferrol.  Representante substituto na Asociación Grupo de Acción Local do Sector Pesqueiro (GALP) Golfo Ártabro Norte 2014-2020.  Vocal suplente na Mesa Local do Comercio.  Representante suplente na Comisión de Seguimento do Convenio Básico Bilateral entre o organismo autónomo Jefatura Central de Tráfico e a entidade local Concello de Mugardos.  Representante titular no Convenio de Colaboración para o desenvolvemento conxunto do Transporte Metropolitano de Galicia na Área de Transporte Metropolitano de Ferrol.  Vocal titular na Xunta Local de Seguridade. – D. Jairo Luis Abonia Lopez Tafall:  Representante titular na Asociación SEITURA22.  Presidente titular na Mesa Local do Comercio.  Representante titular na Comisión de Seguimento do Convenio Básico Bilateral entre o organismo autónomo Jefatura Central de Tráfico e a entidade local Concello de Mugardos. Mugardos, 3 de xaneiro de 2018. A ALCALDESA Asdo.: MARÍA DEL PILAR DÍAZ OTERO
09/01/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 28 de decembro de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Cedeira (expediente IN407A 2017/163-1)

Acordo do 28 de decembro de 2017 da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Cedeira (expediente IN407A 2017/163-1) Expte.: IN407A 2017/163-1 Solicitante: Unión Fenosa Distribución, S. A. Denominación: reforma CT Cordobelas Concello: Cedeira Características técnicas: Reforma centro de transformación, coa instalación dun conxunto de celas compactas de media tensión 3L+1P (novas), cunha potencia de 160 kVA (transformador existente) e unha relación de transformación de 20.000/400 V. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 28 de decembro de 2017 Isidoro Martínez Arca Xefe territorial da Coruña